ai4bharat/Pralekha huggingface dataset:
ரெயில்வே அமைச்சகம்
ஆன்லைன் வாயிலான உணவை தற்போது வாட்ஸ்-அப் மூலமாகவும் முன்பதிவு செய்யலாம்: இந்திய ரயில்வே புதிய சேவையைத் தொடங்கியது
பொதுத்துறை நிறுவனமான இந்திய ரயில்வேயின் ஐஆர்சிடிசி ரயில் பயணிகள் ஆன்லைன் வாயிலான உணவை தற்போது வாட்ஸ்-அப் தகவல் மூலம் முன்பதிவு செய்யும் சேவையைத் தொடங்கியுள்ளது.
வாடிக்கையாளருக்காக +91-8750001323 என்ற வாட்ஸ்-அப் எண்ணை அறிவித்துள்ளது.
ஆன்லைன் வாயிலான உணவை வாட்ஸ்-அப் மூலம் பெறும் வசதி குறிப்பிட்ட ரயில்களில் மட்டுமே அமல்படுத்தப்பட்டுள்ளது.
வாடிக்கையாளரின் பின்னூட்டம், கருத்துக்களின் அடிப்படையில், மற்ற ரயில்களிலும் இந்த வசதியை நிறுவனம் வழங்கும்.
www.catering.irctc.co.in மற்றும் அதனுடைய செயலி மூலம் இந்திய ரயில்வே உணவு மற்றும் சுற்றுலாக் கழக நிறுவனம் மின்னணு வாயிலாக உணவு வழங்குதல் சேவையைத் தொடங்கியது.
ஆன்லைன் மூலம் பயணச்சீட்டை முன்பதிவு செய்த இந்த வாடிக்கையாளருக்கு வாட்ஸ்-அப் எண் அனுப்பி வைக்கப்படும். அதன் மூலம் பயணிகள் தாங்கள் செல்லும் வழியில் உள்ள ரயில் நிலையங்களின் உணவகங்களைத் தேர்வு செய்து தேவையான உணவை முன்பதிவு செய்ய முடியும்.
தற்போது ஐஆர்சிடிசியின் இணையதளம் மற்றும் செயலி வாயிலாக நாள்தோறும் சுமார் 50 ஆயிரம் உணவுகள் வழங்கப்படுகின்றன.
விவசாயத்துறை அமைச்சகம்
பிரதமரின் பயிர் காப்பீட்டுத் திட்டம் 5 ஆண்டுகள் நிறைவு: மத்திய வேளாண் அமைச்சர் திரு நரேந்திர சிங் தோமர் ஆலோசனை
பிரதமரின் பயிர் காப்பீட்டுத் திட்டத்தின் 5 ஆண்டு நிறைவை முன்னிட்டு, நாடு முழுவதும் உள்ள சம்பந்தப்பட்டவர்களுடன் மத்திய வேளாண் அமைச்சர் திரு நரேந்திர சிங் தோமர் காணொலிக் காட்சி மூலம் ஆலோசனை நடத்தினார். பிரதமரின் பயிர் காப்பீட்டுத் திட்டம் குறித்து, விழிப்புணர்வை ஏற்படுத்த வேண்டும் எனவும், அப்போதுதான் விவசாயிகள் பலர் இத்திட்டத்தின் பயன்களைப் பெற முடியும் என அவர் கூறினார். இத்திட்டத்தை நாடு முழுவதும் வெற்றிகரமாக அமல்படுத்தியதற்காக மாநில அரசுகள், வங்கிகள் மற்றும் காப்பீட்டு நிறுவனங்களுக்கு வேளாண் அமைச்சர் பாராட்டு தெரிவித்தார்.
2019ம் ஆண்டில் ஆந்திரா, கர்நாடகாவில் ஏற்பட்ட வறட்சி, ஹரியானாவில் ஏற்பட்ட சூறாவளி, ராஜஸ்தானில் ஏற்பட்ட வெட்டுக்கிளி தாக்குதல் போன்ற சம்பவத்தின் போது, பயிர் காப்பீட்டுத் திட்டத்தின் கீழ் விவசாயிகள் காப்பீட்டு தொகை பெற்ற உதாரணங்களை அவர் எடுத்து கூறினார்.
தடுக்கமுடியாத இயற்கை சீற்றங்களால் ஏற்படும் இழப்புக்கு, இந்த பயிர் காப்பீட்டுத் திட்டம், பாதுகாப்பு அளிப்பதால், இது ஒரு மைல் கல் என திரு நரேந்திர சிங் தோமர் கூறினார். இது வரை விவசாயிகளுக்கு ரூ.90,000 கோடி காப்பீட்டுத் தொகை வழங்கப்பட்டுள்ளது. கொவிட்-19 முடக்க காலத்திலும், இத்திட்டம் முழுமையாக செயல்பட்டது. 69.70 லட்சம் விவசாயிகளுக்கு, ரூ.8741.3 கோடி வழங்கப்பட்டது பாரட்டத்தக்கது. இந்தக் கூட்டத்தில் மாநில அரசு அதிகாரிகள், வங்கி அதிகாரிகள், காப்பீடு நிறுவன அதிகாரிகள் என 150 பிரதிநிதிகள் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1688298
------
(Visitor Counter : 130
இளைஞர் நலன் மற்றும் விளையாட்டு அமைச்சகம்
சர்வதேச யோகா தினத்தையொட்டி மேஜர் தியான் சந்த் தேசிய விளையாட்டு அரங்கில் இன்று “யோகா பெருவிழாவிற்கு” இளைஞர் நலன் மற்றும் விளையாட்டுகள் அமைச்சகம் ஏற்பாடு செய்திருந்தது
சர்வதேச யோகா தினம் 2023-ஐ முன்னிட்டு புதுதில்லியில் உள்ள மேஜர் தியான் சந்த் தேசிய விளையாட்டு அரங்கில் 2023 ஜூன் 20 அன்று “யோகா பெருவிழாவிற்கு” இளைஞர் நலன் மற்றும் விளையாட்டுகள் அமைச்சகத்தின் இளைஞர் நலத்துறை ஏற்பாடு செய்திருந்தது. இந்த விழாவில் இளைஞர் நலத்துறை செயலாளர் திருமதி மீட்டா ராஜீவ்லோச்சன், இணைச்செயலாளர் திரு மனோஜ் சேத்தி, இயக்குநர் திரு பங்கஜ் குமார் சிங் உள்ளிட்டோர் பங்கேற்றனர்.
இந்த நிகழ்வில் பங்கேற்றவர்களிடையே உரையாற்றிய இளைஞர் நலத்துறை செயலாளர் திருமதி மீட்டா ராஜீவ்லோச்சன், உடல் மற்றும் மனநல முன்னேற்றத்தில் யோகாவின் முக்கியத்துவத்தை எடுத்துரைத்தார். பிரஜாபீட பிரம்ம குமாரி ஐஸ்வர்ய விஸ்வ வித்யாலயா மூலம் ‘ராஜயோகாவின் பயன் மற்றும் நுட்பம், தியானம்’ பற்றிய அமர்வும், யோகாவுக்கான மொரார்ஜி தேசாய் தேசிய கல்வி நிறுவனத்தைச் சேர்ந்த யோகா ஆசிரியர்கள் யோகா செயல்முறை விளக்கமும் இந்த நிகழ்வில் இடம்பெற்றன.
வடகிழக்குப் பகுதி வளர்ச்சி அமைச்சகம்
காமன்வெல்த் நாடாளுமன்றக் கூட்டமைப்பின் இந்திய பகுதிக்கான 19-வது ஆண்டு 3-வது மண்டல மாநாட்டை காங்க்டாக்கில் மக்களவைத் தலைவர் திரு ஓம் பிர்லா தொடங்கிவைத்தார்
காமன்வெல்த் நாடாளுமன்றக் கூட்டமைப்பின் இந்தியப் பகுதிக்கான 19-வது ஆண்டு 3-வது மண்டல மாநாட்டை சிக்கிமின் காங்க்டாக்கில் மக்களவைத் தலைவர் திரு ஓம் பிர்லா நேற்று  தொடங்கிவைத்தார்.
நிகழ்ச்சியில் பேசிய திரு ஓம் பிர்லா, விவாதங்களும், ஆலோசனைகளும் ஜனநாயகத்தின் மிகப் பெரிய பலம் என்று கூறினார். மக்களால் தேர்ந்தெடுக்கப்பட்ட உறுப்பினர்களைக் கொண்ட அவைகள், மக்களின் பிரச்சினைகளை தீர்ப்பதற்காகவே உள்ளன என்று குறிப்பிட்டார். இதில், ஆக்கப்பூர்வமான முறையில் தடைகள் ஏதுமின்றி நடவடிக்கைகள் நடைபெறும் போது தான் மக்களுக்கு ஜனநாயகத்தின் மீதான நம்பிக்கை அதிகரிக்கும் என்று அவர் தெரிவித்தார்.
சட்டமன்ற, நாடாளுமன்ற நடவடிக்கைகள் தொழில்நுட்பத்தின் உதவியுடன் பொதுமக்களுக்கு எளிதில் கொண்டு செல்லப்படவேண்டும் என்றும் அவர் கூறினார். மக்களுடனான தொடர்புக்கு சமூக வலைதளங்கள் மிகப் பெரிய ஊடகமாக உருவெடுத்துள்ளன என்றும் அவர் தெரிவித்தார்.
காமன்வெல்த் நாடாளுமன்றக் கூட்டமைப்பின் இந்தியப்பகுதியின் 3-வது மண்டலம் முக்கியமான தளம் என்று கூறிய அவர், இதில் வடகிழக்குப் பகுதியில் மக்கள் பிரதிநிதிகளுடன் விவாதங்கள் நடத்தப்படுவதாகத் தெரிவித்தார்.
இந்த மாநாட்டில் சிக்கிம் முதலமைச்சர் திரு பிரேம்சிங் தமங், மாநிலங்களவைத் துணைத்தலைவர் திரு ஹரிவன்ஷ் உள்ளிட்டோர் கலந்துகொண்டனர்.
பிரதமர் அலுவலகம்
பாராலிம்பிக்ஸ் போட்டியின் துப்பாக்கிச்சுடுதல் பிரிவில் தங்கப் பதக்கம் வென்ற மனீஷ் நார்வாலுக்கு பிரதமர் பாராட்டு
டோக்கியோவில் நடைபெற்றுவரும் பாராலிம்பிக்ஸ் போட்டியின் துப்பாக்கிச்சுடுதல் பிரிவில் தங்கப் பதக்கம் வென்ற மனீஷ் நார்வாலுக்கு பிரதமர் திரு நரேந்திர மோடி பாராட்டு தெரிவித்துள்ளார்.
அவர் வெளியிட்டுள்ள சுட்டுரைச் செய்தியில்,
“டோக்கியோ பாராலிம்பிக்ஸ் போட்டிகளிலிருந்து புகழ் தொடர்ந்து வந்த வண்ணம் உள்ளது. இளம் மற்றும் பிரமாதமான திறமையாளர் மனீஷ் நார்வாலின் மிகப்பெரும் சாதனை. அவர் தங்கப் பதக்கம் வென்றது, இந்திய விளையாட்டுத் துறைக்கு ஓர் சிறப்பான தருணமாகும். அவருக்கு வாழ்த்துகள். எதிர்கால முயற்சிகளுக்கு நல்வாழ்த்துகள்”, என்று கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
உருமாறிய கொவிட்-19 ஒமைக்ரான் பற்றிய அண்மைத் தகவல்
உருமாறிய சார்ஸ் கோவ்-2-ஓமைக்ரான் குறித்து அடிக்கடி எழுப்பப்படும் கேள்விகள்
உலக சுகாதார அமைப்பால் 26 நவம்பர், 2021 அன்று ஒமைக்ரான் எனப் பெயரிடப்பட்டுள்ள, உருமாறிய புதிய வகை கொவிட்-19 குறித்து அடிக்கடி எழுப்பப்படும் வினாக்களுக்கான விடைகளை மத்திய சுகாதாரம் மற்றும் குடும்பநல அமைச்சகம் வெளியிட்டுள்ளது.
இந்த பதில்கள் மத்திய சுகாதார அமைச்சகத்தின் இணையதளத்தில் பதிவேற்றம் செய்யப்பட்டுள்ளது:https://www.mohfw.gov.in/pdf/FAQson Omicron.pdf
ஓமைக்ரான் என்றால் என்ன? கவலை அடையத்தக்க உருமாற்றம் செய்தது எது?
இது சார்ஸ் – கோவ்-2-வின் உருமாறிய புதிய வகை ஆகும், இது அண்மையில் தென்னாப்பிரிக்காவின் 24 நவம்பர் 2021 அன்று கண்டறியப்பட்டு B.1.1.529 அல்லது ஓமைக்ரான்  என பெயரிடப்பட்டுள்ளது. இந்த உருமாற்றம் மிக அதிக எண்ணிக்கையில் உருமாற்றம் அடைந்திருப்பதுடன், குறிப்பாக 30-க்கும் மேற்பட்ட அதிவேகமாக பரவக்கூடிய புரதம் என்பதோடு, நோய் எதிர்ப்பு சக்தியை தாக்கி அழிக்கும் தன்மை பெற்றதாகும்.
ஓமைக்ரான் உருமாற்றம் குறித்த தொகுப்பு, முன்பு, தொற்று அதிகரிப்பு மற்றும் / அல்லது நோய் எதிர்ப்பு சக்தி ஒழிப்புடன் தனிப்பட்ட முறையில் தொடர்பு கொண்டிருந்த நிலையில், தென்னாப்பிரிக்காவில் திடீரென தொற்று பாதிப்பு அதிகரித்ததால், ஓமைக்ரான், கவலை அளிக்கத்தக்க உருமாற்றம் என உலக சுகாதார அமைப்பு அறிவித்துள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777594
(Visitor Counter : 209
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 154.77 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 154.77 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.88 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1788502
பிரதமர் அலுவலகம்
அன்னை சந்ரகாந்தாவுக்குப் பிரதமர் மோடி தலைவணங்கினார்
பக்தர்கள் அனைவருக்கும் பலத்தை அளிக்கவும் எதிர்மறை சக்திகள் அனைத்தையும் அடக்கவும் அன்னை சந்ரகாந்தாவைப் பிரதமர் மோடி பிரார்த்தனை செய்தார்.
பிரதமர் டுவிட்டரில் கூறியிருப்பது:
"मां चंद्रघंटा के चरणों में शीश झुकाकर नमन। देवी चंद्रघंटा अपने सभी भक्तों को नकारात्मक शक्तियों पर विजय का आशीर्वाद दें। इस अवसर पर उनसे जुड़ी स्तुति..."
உள்நாட்டு விமானப் போக்குவரத்து அமைச்சகம்
கோவிட் -19 தொற்றுக்கு எதிராக இந்தியாவின் போராட்டத்தை ஆதரிக்க லைஃப்லைன் உதனின் கீழ் 415 விமானங்கள் இயக்கப்படுகின்றன
ஏர் இந்தியா, அலையன்ஸ் ஏர், இந்திய விமானப்படை விமானங்கள் மற்றும் தனியார் விமானங்கள் மூலம் லைஃப்லைன் உதனின் கீழ் 415 விமானங்கள் இயக்கப்பட்டுள்ளன. சரக்கு விமானங்கள் மூலம் இன்று வரை கொண்டு செல்லப்படும் சரக்கு சுமார் 779.86 டன். கோவிட்-19 தொற்றுக்கு எதிரான இந்தியாவின் போரை ஆதரிப்பதற்காக நாட்டின் தொலைதூர பகுதிகளுக்கு அத்தியாவசிய மருத்துவ பொருட்களை கொண்டு செல்ல, உள்நாட்டு துறையில் மத்திய விமான போக்குவரத்து அமைச்சகத்தால் இயக்கப்படும் ‘லைஃப்லைன் உதான்’ விமானங்கள், இன்றுவரை 4,07,139 கி.மீ வான்வழி தூரம் பயணித்துள்ளது.
ஏப்ரல் 29 ம் தேதி வரை 7,257 கி.மீ தூரத்தை உள்ளடக்கிய 2.0 டன் சரக்குகளை பவன் ஹான்ஸ் விமானம் கொண்டு சென்றுள்ளது. வடகிழக்கு மண்டலம், தீவு பிரதேசங்கள் மற்றும் மலைபிரதேச மாநிலங்களில் சிறப்பு கவனம் செலுத்தப்பட்டுள்ளது. பவன் ஹான்ஸ் லிமிடெட் உள்ளிட்ட ஹெலிகாப்டர் சேவைகள் ஜம்மு காஷ்மீர், லடாக், தீவுகள் மற்றும் வடகிழக்கு மண்டலங்களில் முக்கியமான மருத்துவ பொருட்கள் மற்றும் நோயாளிகளை கொண்டு செல்கின்றன. ஏர் இந்தியா மற்றும் இந்திய போர் விமானங்கள் ஜம்மு காஷ்மீர், லடாக், வடகிழக்கு மற்றும் பிற தீவு பகுதிகளுக்கு அதிக கவனம் செலுத்தி கூட்டாக ஒத்துழைத்துள்ளன.
சர்வதேச அளவில், கிழக்கு ஆசியாவுடன் மருந்துகள், மருத்துவ உபகரணங்கள் மற்றும் கோவிட் -19 நிவாரணப் பொருள்களைக் கொண்டு செல்வதற்காக ஒரு சரக்கு விமான தொடர்புப் பாலம் நிறுவப்பட்டுள்ளது. இதுவரை ஏர் இந்தியா கொண்டு வந்த மருத்துவ சரக்குகளின் அளவு 729 டன்னாகும்.
குடியரசுத் துணைத் தலைவர் செயலகம்
கொரோனா படிப்பினைகளிலிருந்து, வாழ்விற்கான புதிய வழிகளைப் பின்பற்ற வேண்டும்: குடியரசுத் துணைத் தலைவர் திரு.நாயுடு
கொரோனா காலத்தில் வாழ்வதற்கான புதிய வழிகளைப் பின்பற்றுவதற்கான அவசியத்தை இந்தியக் குடியரசு துணைத்தலைவரும், மாநிலங்களவைத் தலைவருமான திரு.எம்.வெங்கையா நாயுடு வலியுறுத்தியுள்ளார். கொரோனோ பெருந்தொற்று மூலம் இதுவரை கற்றுக்கொண்ட பாடங்களில் இருந்து கிடைத்த படிப்பினைகளைக் கொண்டு, இந்தக் கிருமியை எதிர்கொள்ளும் வகையிலான புதிய இயல்பு வாழ்க்கைக்கான 12 அம்சத்திட்டம் ஒன்றைப் பின்பற்றலாம் என்று அவர் ஆலோசனை கூறியுள்ளார். முன்பு எதிர்பார்த்ததை விட மேலும் நீண்டகாலத்துக்கு வைரஸ் இருக்கும் என்று தெரியவரும் இந்த நேரத்தில், வாழ்க்கை மற்றும் மனிதம் குறித்த புதிய கண்ணோட்டங்களுக்கான அவசியத்தை அவர் வலியுறுத்தினார்.
பல கட்டுப்பாடுகள் தளர்த்தப்பட்டு, நேற்றிரவு 4.0 பொதுமுடக்கம் அறிவிக்கப்பட்ட சற்று நேரத்திற்குப் பிறகு திரு நாயுடு, தனது முகநூலில், தொற்று காரணமாக ஏற்பட்டுள்ள தத்துவ ரீதியிலான, தார்மீக ரீதியிலான பிரச்சினைகள் குறித்தும், இனிவரும் காலங்களில் வாழ்க்கையை வாழும் முறை குறித்தும் 1539 வார்த்தைகள் கொண்ட விரிவான கட்டுரை ஒன்றை எழுதியுள்ளார். வாழ்க்கை என்பது தனித்து வாழக்கூடிய ஒன்றல்ல; ஒன்றோடொன்று தொடர்புடையது வாழ்க்கை என்பதே வாழ்க்கையின் சிறப்பம்சம் என்பதை இந்தக் கிருமியின் தாக்கம் நமக்கு எடுத்துக் காட்டியுள்ளது என்பதே திரு.நாயுடு முக்கியமாக வலியுறுத்திக் கூறுவதாகும். “ஒருவருக்கு ஏதோ ஒரு இடத்தில் ஏற்படும் ஏதோ ஒரு பாதிப்பு, அனைவரையும், அனைத்து இடங்களிலும் பாதிப்படையச் செய்கிறது -- அது நோயாக இருந்தாலும், பொருளாதாரமாக இருந்தாலும்” என்று அவர் கூறியுள்ளார்.
“கொரோனாவுக்கு முன்” வாழ்க்கையின் இயல்பு குறித்து குறிப்பிட்டுள்ள திரு நாயுடு, மகிழ்ச்சியையும், பொருள் ரீதியான முன்னேற்றத்தையும் தேடி அலைந்த மனிதன், குடும்பத்தையும், சமுதாயத்தையும் வெறும் இணைப்புகளாக மட்டுமே கருதி, மற்றவர்களின் வாழ்க்கையைப் பற்றிக் கவலைப்படாமல், தானாகவே, தான் மட்டுமே தனித்து வாழ முடியும் என்ற ஆணவ நிலையின் விளிம்பில் இருந்த நம்பிக்கையைக் கொண்டவனாக, தனியாளாக மாறிப்போய் இருந்தான். முன்பு மனிதகுலத்தை கொள்ளை நோய் தாக்கியது. அப்போது கொள்ளை நோய்க்கு எதிராகப் போராடுவதற்காக இருந்த உபகரணங்களை விட, தற்போது, மிக நல்ல கருவிகள் குவிந்துள்ள போதிலும் -- மரபணுத் தொகுப்பு, செயற்கை நுண்ணறிவு, பெருந்தரவு, ஆகியவற்றால் அதிகாரம் கொண்டுள்ள மனிதன் கடவுளாக மாற தலைப்பட்டு கொண்டிருந்தான்.
“கொரோனாவிற்குப் பிறகு” என்ற வாழ்க்கை பற்றிக் குறிப்பிடுகையில், வாழ்வில், ஒருவர் தனியாளாக வாழ முடியும் என்ற அடிப்படையே ஆட்டம் கண்டுள்ளது என்றும், இயற்கையோடும், சக மனிதர்களோடும் இயைந்து வாழும் வாழ்க்கையின் அவசியத்தையே இது வலியுறுத்தி இருப்பதாகவும் திரு. நாயுடு கூறியுள்ளார். “,வாழ்க்கை வெகு விரைவில் மாறக் கூடியது என்பதை கண்ணுக்குத் தெரியாத கிருமி மீண்டும் நிரூபித்துள்ளது; வாழ்க்கையுடன் இணைந்து பயணப்படும் நிச்சயமற்ற தன்மையை முழு அளவில் வெளிப்படுத்தியுள்ளது” என்றும் அவர் குறிப்பிட்டுள்ளார்.
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
லக்னோவில் வீட்டுவசதி மற்றும் நகர்ப்புற விவகாரங்கள் அமைச்சகத்தின் மாநாடு-கண்காட்சிக்கு உற்சாகமான வரவேற்பு
வீட்டுவசதி மற்றும் நகர்ப்புற விவகாரங்கள் அமைச்சகத்தால் லக்னோவில் உள்ள இந்திரா காந்தி பிரதிஸ்தானில் ஏற்பாடு செய்யப்பட்டுள்ள ‘விடுதலை@75 - புதிய நகர்ப்புற இந்தியா: நகர்ப்புற பகுதிகளை மாற்றியமைத்தல்’ எனும் மாநாடு மற்றும் கண்காட்சிக்கு மக்கள், நிபுணர்கள் உள்ளிட்ட அனைத்து பிரிவினரிடம் இருந்தும் உற்சாக வரவேற்பு கிடைத்துள்ளது.
இந்த மாநாடு மற்றும் கண்காட்சி பிரதமர் திரு நரேந்திர மோடியால் நேற்று திறந்து வைக்கப்பட்ட நிலையில், இரண்டு நாட்களுக்கு பொதுமக்கள் பார்வையிடுவதற்காக இந்த கண்காட்சி திறந்திருக்கும்.
'விடுதலையின் அம்ரித் மகோத்ஸவத்தின்' ஒரு பகுதியாக இந்த மூன்று-நாள் மாநாடு-கண்காட்சிக்கு ஏற்பாடு செய்யப்பட்டுள்ளது. இந்தியாவின் 75 ஆண்டுகால வளர்ச்சி மற்றும் அதன் மக்கள், கலாச்சாரம் மற்றும் சாதனைகளின் வெற்றி வரலாற்றைக் கொண்டாடும் மற்றும் நினைவுகூரும் இந்திய அரசின் முயற்சியாக இது அமைந்துள்ளது.
நாட்டின் மாறிவரும் நகர்ப்புற பகுதிகள், குறிப்பாக உத்தரப்பிரதேசத்தில் ஏற்பட்டு வரும் மாற்றங்கள் மீது கவனம் செலுத்தி கண்காட்சிக்கு ஏற்பாடு செய்யப்பட்டுள்ளது.
சூரிய எரிசக்தி, குப்பையில் இருந்து மின்சாரம் மற்றும் நகர்ப்புற போக்குவரத்து ஆகிய துறைகளில் இணைந்து பணியாற்றுவதற்கான புரிந்துணர்வு ஒப்பந்தம் ஒன்று உத்தரப்பிரதேச அரசு மற்றும் இந்திய அரசு நிறுவனமான சோலார் எனெர்ஜி கார்ப்பரேஷன் ஆகியவற்றுக்கிடையே இன்று கையெழுத்தானது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761378
----
(Visitor Counter : 153
பிரதமர் அலுவலகம்
தேசிய இளைஞர் தினத்தையொட்டி பிரதமர் இரண்டு காணொலி காட்சிகள் மூலம் உரை
பிரதமர் திரு. நரேந்திர மோடி அவர்கள், தேசிய இளைஞர் தினத்தையொட்டி இரு நிகழ்ச்சிகளில், காணொலி காட்சி மூலம் உரையாற்றினார்.
கிரேட்டர் நொய்டா, கவுதம் புத்தா பல்கலைக்கழகத்தில் நடைபெற்ற தேசிய இளைஞர் கொண்டாட்டம், 2018 துவக்க விழாவில் பிரதமர், பி.எஸ்.எல்.வி.-சி40 செயற்கைக்கோளை வெற்றிகரமாக செலுத்தியதற்காக இஸ்ரோவை பாராட்டி தனது உரையை துவக்கினார். விண்வெளியில் நமது முன்னேற்றங்கள் நம்முடைய குடிமக்களுக்கு உதவுவதுடன், நமது வளர்ச்சிப் பாதையை மேம்படுத்தும் என பிரதமர் கூறினார்.
2017, டிசம்பர் மன் கீ பாத் நிகழ்ச்சியில் தாம் மாவட்டங்களில் மாதிரி நாடாளுமன்றம் நடத்தப்பட வேண்டும் என அறைகூவல் விடுத்ததை அவர் நினைவுக் கூர்ந்தார். மேலும் அவர், அத்தகைய மாதிரி நாடாளுமன்றங்கள் நமது இளைஞர்களிடையே விவாதத்திற்கான உணர்வினை உயர்த்தும் என்றார். நாம் 1947-க்கு பின்பாக பிறந்ததனால், விடுதலைப் போராட்டத்தில் பங்கேற்கும் பெருமை நமக்கு கிட்டவில்லை என பிரதமர் கூறினார். ஆனால், நமது சுதந்திரத்திற்காக தங்களது வாழ்க்கையை அர்ப்பணித்த மிகச்சிறந்த ஆண்கள் மற்றும் பெண்களின் கனவை நிறைவேற்றும் பொறுப்பு நமக்கு கிடைத்துள்ளது. நமது சுதந்திர போராட்ட வீரர்கள் கனவு கண்ட இந்தியாவை நாம் உருவாக்க வேண்டும் என திரு. நரேந்திர மோடி வலியுறுத்தினார்.
நமது இளைஞர்களை வேலைவாய்ப்பு அளிப்பவர்களாக உருவாக்கிட நாங்கள் விரும்புகிறோம் என்றார் பிரதமர். மேலும் அவர், அவர்கள் கண்டுபிடிப்புகளை உருவாக்கக்கூடிய இளைஞர்களாக இருக்க வேண்டும் என்றார். இன்றைய இளைஞர்களிடம், ‘தைரியம்’ அல்லது பொறுமை இல்லை என சிலர் கூறுவார்கள் என்றார் பிரதமர். இருப்பினும், ஒருவகையில், அது நமது இளைஞர்களிடையே கண்டுபிடிப்பிற்கான உத்வேகத்தை தூண்டிவிடுகிறது என அவர் கருதினார். அது நமது இளைஞர்களை பல்வகையில் சிந்திக்க வைத்து, புதிய செயல்களை செய்ய வைக்கிறது என்றார் அவர். இளைஞர்கள் விளையாட்டை தங்கள் வாழ்க்கையின் ஒரு பகுதியாக கொண்டிருக்க வேண்டும் என பிரதமர் வலியுறுத்தினார்.
கர்நாடகா, பேலகாவியில் தேசிய இளைஞர் தினம் மற்றும் சர்வ தர்ம சபா நிகழ்ச்சியில் உரையாற்றிய பிரதமர், சுவாமி விவேகானந்தர் சகோதரத்துவத்திற்கு முக்கியத்துவம் அளித்தார் என்றார். மேலும், இந்தியாவில் முன்னேற்றத்தில்தான் நமது நல்வாழ்வு உள்ளது என அவர் நம்பிக்கை கொண்டிருந்ததாகவும் பிரதமர் கூறினார்.
திரு.நரேந்திர மோடி அவர்கள், மேற்கத்திய உலகில் இந்தியாவிற்கு எதிராக பரப்பியிருந்தவற்றை தவறு என சுவாமி விவேகானந்தர் நிருபித்தார் என்றார். மேலும், சமூக தீமைகளுக்கு எதிராகவும் அவர் குரல் எழுப்பினார் என்றார் அவர்.
நாட்டை துண்டாட சிலர் முயற்சிக்கின்றனர். இந்நாட்டின் இளைஞர்கள் அத்தகையவர்களுக்கு உரிய பதிலை அளிக்கின்றனர் என்றார் பிரதமர். மேலும் பிரதமர், நமது இளைஞர்களை தவறான பாதைக்கு என்றும் அழைத்துச் செல்ல முடியாது என்றார். இந்தியாவின் இளைஞர்கள் தான் தூய்மையான பாரத இயக்கத்தை புதிய உச்சங்களுக்கு எடுத்துச் செல்கின்றனர் என்றார் பிரதமர். மேலும் அவர், சமூகத்திற்கு பணியாற்றிய மற்றும் சீர்திருத்திய பல்வேறு புனிதர்கள், துறவிகளுக்கு இந்தியா வீடாக அமைந்துள்ளது என்றார்.
நமது கலாச்சாரத்தின் ஒரு பகுதியாக சேவை புரிதல் இருப்பதாக பிரதமர் கூறினார். மேலும் அவர், இந்தியா முழுவதிலும், சமூகத்திற்காக தன்னலமற்று பல்வேறு தனிநபர்கள் மற்றும் நிறுவனங்கள் பணியாற்றி வருகிறார்கள் என்றார். திறந்தவெளி மலம் கழித்தலற்ற தேசமாக நமது நாட்டை மாற்றிட ஒவ்வொருவரும் உழைக்க வேண்டும் என பிரதமர் வலியுறுத்தினார்.
வடகிழக்குப் பகுதி வளர்ச்சி அமைச்சகம்
2019 ஆம் ஆண்டின் செயல்பாடுகள்: வடகிழக்கு பிராந்திய மேம்பாட்டு அமைச்சகம்
2019 ஆம் ஆண்டின் வடகிழக்குப் பிராந்திய மேம்பாட்டு அமைச்சகத்தின் முக்கியமான செயல்பாடுகள் வருமாறு:
- வடகிழக்கு பிராந்தியத்தின் சமூக மற்றும் அடிப்படைக் கட்டமைப்பில் உள்ள இடைவெளிகளை சரிசெய்ய 2017 டிசம்பரில் மத்திய அரசு வடகிழக்கு சிறப்பு அடிப்படை வசதிகள் மேம்பாட்டுத் திட்டத்திற்கு அனுமதி அளித்தது.
- பல்வேறு சிறப்புத் திட்டங்களின் மூலம் ரூ.3,124.72 கோடி செலவிலான மொத்தம் 211 திட்டங்கள் வடகிழக்குப் பிராந்திய மேம்பாட்டு அமைச்சகத்தால் அமலாக்கப்பட்டுள்ளது.
- அஸ்ஸாமின் குவஹாத்தியில் உள்ள அஸ்ஸாம் நிர்வாகவியல் கல்லூரியில் 2019 செப்டம்பர் 8, 9 தேதிகளில் வடகிழக்குக் கவுன்சிலின் 68-ஆவது கூட்டம் நடைபெற்றது. இதில், 8 வடகிழக்கு மாநிலங்களுடன் கலந்தாலோசிக்கப்பட்டு, முக்கிய முடிவுகள் எடுக்கப்பட்டன.
- வடகிழக்குப் பிராந்திய கலாச்சாரம், பாரம்பரியம், வணிக வாய்ப்புகள் ஆகியவற்றை மேம்படுத்தவும், பிரபலப்படுத்தவும் 2019 நவம்பர் 23 முதல் 26 வரை வாரணாசியில் 4 நாள் நிகழ்வுக்கு ஏற்பாடு செய்யப்பட்டது.
- பெங்களூர் பல்கலைக்கழகத்தில் பயிலும் வடகிழக்குப் பிராந்திய மாணவிகளுக்கான விடுதியை 2019 மார்ச் 6 அன்று கர்நாடக மாநிலம் குல்பர்காவில் பிரதமர் திரு.நரேந்திர மோடி திறந்துவைத்தார்.
- புதுதில்லியில் உள்ள ஜவஹர்லால் நேரு பல்கலைக்கழகத்தில் வடகிழக்குப் பிராந்திய மாணவர்களுக்கு ரூ.28.675 கோடி செலவில் விடுதிகட்டும் திட்டத்திற்கு வடகிழக்குக் கவுன்சில் ரூ.11.01 கோடியை விடுவித்தது. இதில் தற்போது 10 சதவீதப்பணிகள் நிறைவடைந்துள்ளன. 2020 டிசம்பரில் முழுமையடையும் என்று எதிர்பார்க்கப்படுகிறது.
- தில்லியில் உள்ள ரோகினி என்ற இடத்தில் வடகிழக்கு மாநிலங்களில் மாணவர்களுக்கான விடுதி கட்டுவதற்கு 1990 சதுரமீட்டர் நிலம் வாங்க ரூ.2.50 கோடி அனுமதிக்கப்பட்டது.
- 2019-20 ஆம் நிதியாண்டிற்கு பட்ஜெட்டில் ஒதுக்கப்பட்ட ரூ.1476.00 கோடியில் 13.12.2019 வரை ரூ.867.32 கோடி செலவிடப்பட்டுள்ளது.
- 2019-20-ல் ரூ.964.25 கோடி அனுமதிக்கப்பட்ட செலவில் மொத்தம் 78 திட்டங்கள் நிறைவேற்றப்பட்டுள்ளன.
- வடகிழக்குப் பிராந்தியத்தில் முன்னேற விரும்பும் 14 மாவட்டங்கள் ஒவ்வொன்றுக்கும் ரூ.1 கோடி வீதம், ரூ.14 கோடியை வடகிழக்குக் கவுன்சில் விடுவித்துள்ளது.
- வடகிழக்குப் பிராந்திய மேம்பாட்டு நிதிக்கழகம் 2019 ஜனவரி 1 முதல், 2019 டிசம்பர் 16 வரை ரூ.315.72 கோடி அனுமதித்து ரூ.281.55 கோடி விநியோகித்துள்ளது. நுண் கடன், சுகாதாரம், சுற்றுலா, கைத்தறி, கைவினைப் பொருட்கள், உணவு பதனத்தொழில் போன்றவற்றுக்கு நிதியுதவி செய்யப்பட்டுள்ளது.
பாதுகாப்பு அமைச்சகம்
கப்பல் போக்குவரத்து சுதந்திரத்திற்கான அர்ப்பணிப்பு
நாடாளுமன்றத்தின் மாநிலங்களவையில் உறுப்பினர் திருமதி கீதா என்கிற சந்திரபிரபாவின் கேள்விக்கு இன்று எழுத்துப்பூர்வமாக பதிலளித்த பாதுகாப்பு இணை அமைச்சர் திரு அஜய் பட் கீழ்காணும் தகவல்களை அளித்தார்.
சாதகமான மற்றும் நேர்மறையான கடல்சார் சூழலை உறுதி செய்வதற்காக இந்தியப் பெருங்கடல் பிராந்தியத்தில் கடல்சார் நலன்களைப் பாதுகாப்பதற்கும், பாதுகாப்பை வலுப்படுத்துவதற்கும் இந்திய அரசு உறுதி பூண்டுள்ளது.
சர்வதேச சட்டத்தின் அடிப்படையிலான, சுதந்திரமான, வெளிப்படையான மற்றும் விதிகள் சார்ந்த ஒழுங்கை மேம்படுத்துவதில் இந்தியா உறுதியாக உள்ளது. குறிப்பாக ஐக்கிய நாடுகள் கடல் சட்டம் தொடர்பான மாநாட்டில் 1982-ல் பிரதபலிக்கப்பட்ட கப்பல் மற்றும் விமான போக்குவரத்திற்கான சுதந்திரம் மற்றும் சர்வதேச சட்டத்தின் அடிப்படையிலான தடையற்ற வர்த்தகத்தை இந்தியா ஆதரிக்கிறது,
பெருங்கடல்களின் சர்வதேச சட்ட ஒழுங்கை நிறுவும் ஐக்கிய நாடுகள் கடல் சட்டம் தொடர்பான மாநாட்டிற்கு இந்தியா மிகுந்த மரியாதை அளிக்கிறது.
பிராந்தியத்தில் உள்ள அனைவருக்கும் பாதுகாப்பு மற்றும் வளர்ச்சி  என்ற அரசின் கொள்கைக்கு இணங்க, பிராந்திய பங்காளிகளுடன் இந்தியா தனது கடல்சார் ஒத்துழைப்பை மேம்படுத்துகிறது. கடல்சார் கள விழிப்புணர்வை மேம்படுத்துவதற்கும், கடல்சார் பாதுகாப்பை மேம்படுத்துவதற்கும் இந்தியா பாடுபடுகிறது.
பிராந்தியத்தில் கடல்சார் பாதுகாப்பை உள்ளடக்கிய மற்றும் கூட்டுறவு முறையில் மேம்படுத்துவதற்காக பலதரப்பு பயிற்சிகள், கூட்டு கண்காணிப்பு, ஒருங்கிணைந்த ரோந்து போன்றவற்றில் பிராந்திய படைகளுடன் இந்தியா ஈடுபடுகிறது.
பிராந்தியத்தில் கடல்சார் ஒத்துழைப்பு மற்றும் பரிமாற்றங்களை மேம்படுத்துவதற்காக ஆசியான் பிராந்திய மன்றம், கிழக்கு ஆசிய உச்சி மாநாடு மற்றும் ஆசியான் பாதுகாப்பு அமைச்சர்கள் சந்திப்பு பிளஸ் போன்ற கட்டமைப்புகளிலும் இந்தியா பங்கேற்றது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780870
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சிவில் பணியாளர்கள் தின நிகழ்ச்சியைக் குடியரசுத் தலைவர் தொடங்கிவைக்கிறார் பொது நிர்வாகத்தில் சிறப்புப் பணிக்கான விருதுகளை பிரதமர் வழங்குகிறார்
மத்திய பொதுமக்கள் குறைதீர்ப்பு, ஓய்வூதியங்கள் அமைச்சகத்தின் நிர்வாகச் சீர்திருத்தம், பொதுமக்கள் குறைதீர்ப்புத் துறை 2018 ஏப்ரல் 20, 21 தேதிகளில் புதுதில்லியில் 2 நாள் சிவில் சேவைகள் தின நிகழ்ச்சிக்கு ஏற்பாடு செய்துள்ளது. குடியரசுத் துணைத் தலைவர் திரு. எம். வெங்கையா நாயுடு, நாளை  நடைபெறும் தொடக்க நிகழ்ச்சியில் சிறப்பு விருந்தினராகப் பங்கேற்கிறார். தேர்ந்தெடுக்கப்பட்ட முன்னுரிமைத் திட்டங்கள் மற்றும் மாவட்டங்கள், அமலாக்கப் பிரிவுகளுக்கான புதுமைப் படைப்பு ஆகியவற்றில் சிறப்பாகப் பணியாற்றியமைக்கான பொதுநிர்வாக விருதுகளை இந்த நிகழ்ச்சியின்போது பிரதமர் திரு நரேந்திர மோடி நாளை மறுநாள்  வழங்குகிறார்.
சாதாரண குடிமக்களின் நலத்திற்காக மத்திய, மாநில அரசுகளின் மாவட்டங்கள் மற்றும் அமைப்புகள் ஆற்றிய மிகச்சிறப்பான புதுமைப் பணிகளுக்கு அங்கீகாரம் அளிக்கும் வகையில் பொதுநிர்வாகத்துக்கான மீச்சிறப்புப் பிரதமர் விருதுகள் நிறுவப்பட்டுள்ளன.
இந்த ஆண்டு மத்திய அரசின் கூடுதல் செயலாளர்கள், இணைச்செயலாளர்கள் நிலை அதிகாரிகளுக்கும், இயக்குனர், துணைச் செயலாளர் நிலை அதிகாரிகளுக்கும் எனப் புதிய விருதுகள் அறிமுகம் செய்யப்பட்டுள்ளன. நடைமுறைகள், அமைப்புகள் ஆகியவற்றின் மாற்றத்தை நோக்கிய மேம்பாடுகளை எளிமையாக்குதல், மீண்டும் சீரமைத்தல் போன்றவற்றின் மூலம் உருவாக்கிப், பணியாற்றிய அதிகாரிகளைக் கவுரவிக்கும் வகையில் இந்தப் புதிய விருதுகள் உருவாக்கப்பட்டுள்ளன.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
எரிசக்தி அமைச்சகம்
ஹைட்ரஜன் எரிபொருள் மின்கலம் அடிப்படையிலான சோதனைத் திட்டங்களை மேற்கொள்ள விரும்பும் நிறுவனங்களின் விண்ணப்பங்களை வரவேற்கிறது தேசிய அனல் மின் கழகம்
மத்திய எரிசக்தி அமைச்சகத்தின் கீழ் இந்தியாவின் மிகப்பெரிய ஒருங்கிணைந்த எரிசக்தி நிறுவனமாக இயங்கும் தேசிய அனல் மின் கழகம், தனது வளாகங்களில் மின்பகுப்பானைப் பயன்படுத்தி ஹைட்ரஜனை உருவாக்கும் தனித்தியங்கும் எரிபொருள்- மின்கலம் அடிப்படையிலான மறு பிரதி எரிசக்தி முறை மற்றும் தனித்தியங்கும் எரிபொருள்- மின்கலம் அடிப்படையிலான குறுந்தொகுப்பு முறை ஆகிய இரண்டு திட்டங்களை மேற்கொள்ள விரும்பும் நிறுவனங்களின் விண்ணப்பங்களை வரவேற்றுள்ளது.
இந்தத் திட்டங்களின் வாயிலாக பசுமையான மற்றும் தூய்மையான எரிபொருளை வழங்கும் முயற்சியை தேசிய அனல் மின் கழகம் வலுப்படுத்தவுள்ளது. இரண்டு திட்டங்களை அமல்படுத்துவதிலும், அவற்றை வணிகரீதியாக முன்னெடுத்துச் செல்லும் பணிகளிலும் இந்த நிறுவனம் ஒருங்கிணைந்து செயல்படும்.
ஹைட்ரஜன் தொழில்நுட்பங்களைப் பயன்படுத்தும் தேசிய அனல் மின் கழகத்தின் முன்முயற்சிகளின் ஒரு பகுதியாக இந்த நடவடிக்கை அமைந்துள்ளது. மின் உற்பத்தி நிலைய எரிபொருள் வாயுவிலிருந்து கரிமம் பற்றுகை மற்றும் மின்னாற்பகுப்பிலிருந்து ஹைட்ரஜனையும் ஒருங்கிணைத்து மெத்தனாலை உருவாக்கும் சோதனை முயற்சியையும் இந்த நிறுவனம் ஏற்கனவே தொடங்கியுள்ளது. இது, கரிமம் பற்றுகை மற்றும் பசுமை ஹைட்ரோ கார்பன் கலவைத் துறையில் “தற்சார்பு இந்தியாவை” நோக்கிய ஆற்றல் வாய்ந்த தீர்வாகும்.
இந்த முன்முயற்சியின் அடிப்படையில், மறுபிரதி எரிசக்திக்குத் தேவையான ஹைட்ரஜனை அடிப்படையாகக் கொண்ட எரிபொருள் மின்கலம் -மின்பகுப்பானின் பயன்பாடு குறித்து தேசிய அனல் மின் கழகம் ஆய்வு செய்து வருகிறது. தற்போது டீசலை அடிப்படையாகக்கொண்ட எரிசக்தி மின்னியற்றிகளின் மூலம் மறுபிரதி எரிசக்தித் தேவை மற்றும் குறுந்தொகுப்பு செயல்கள் மேற்கொள்ளப்படுகின்றன. டீசல் மின்னியற்றிகளுக்கு மாற்றான பசுமை தீர்வுகளாக இந்தத் திட்டங்களை தேசிய அனல்மின் கழகம் கருதுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1726878